Vera hêrişê îşxalî yê artêşa tirke yê vera herêmanê Metîna, Avaşîn û Zapî yê Herêmanê Pawitişî yê Medya xoverdayîşê gerîlayan dewam keno. Gerîlayî Rojevîne Rotînda û Azad Tîrej ê ke Hemleya Şorişgêre ya Cengê Xabûrî de ca genê ajansê ma rê qisey kerd.
Gerîla Rojevîne Rotînda vat: ''Serreke ya vera Metîna û Heftanînî hêrişî yenê kerdene û şerêko pîl esto. Artêşa tirke ya îşxalkera ke Garê de şikîyaye hêrişê Metîna kerd. Ma sey gerîlayanê HPG  û YJA Starî do tîya dişmenî çîn bikerê. Ma do derbanê pîlan bidê piro. Dewleta îşxalkere do Metîna de bin bikewo.''
Gerîla Azad Tîrejî zî bale ante serê taktîkê şerê neweyî û nê vatî: ''Ma do pê tewirê gerîlayê/a modernî/e  îşxalkeran bin bifînê. Ma xora verê hêrişan hazirîya xo kerdebî. Badê hêrişê îşxlakeran çalakîyanê ma yê sabotajî û taktîke daman netîceya muhîme girwte. No taktîk bi sebebê tersayîşê dişmenî. Tay leşkerî seba ke vera ma pêkewtiş mekewê xo bi xo bîrndar kenê. Ma do debanê pîlan bidê înan ro û ser bikewê.''
